A. Ubaidillah Alias

A. Ubaidillah Alias ialah seorang penulis kelahiran Kelantan. Dua buah novel karya beliau telah diangkat menjadi drama bersiri yang disiarkan di TV AlHijrah. Pada tahun 2019, beliau telah dilantik sebagai Setiausaha Akhbar kepada Menteri Besar Kelantan, Dato' Ahmad Yakob.

Kehidupan peribadi 
Ubaidillah dilahirkan di Salor dan dibesarkan di Kampung Belukar, Cabang Tiga Pendek, Kelantan. Beliau pernah bersekolah di Maahad Tahfiz Al-Quran wal-Qiraat Pulai Chondong. Kemudiannya beliau mengambil ijazah dalam jurusan Usuluddin di Universiti Al-Azhar, Kaherah.

Beliau telah berkahwin dengan Siti Hawa Faisal yang merupakan graduan syariah di Kolej Islam Antarabangsa Sultan Ismail Petra (KIAS) dan mendapat tiga orang cahaya mata daripada perkahwinan tersebut, iaitu Khadijah Mukhlisah, Amin Mukhlis, dan Ammar Mukhlis.

Kerjaya 
Beliau dahulunya merupakan guru al-Quran di Maahad Tahfiz Sains Bustanul Arifin, Tumpat, Kelantan sehingga tahun 2009. Kemudian beliau menyambung tugasan sebagai Pegawai Tadbir Negeri di Perbadanan Kemajuan Iktisad Negeri Kelantan sehingga 2019, sebelum beliau dilantik sebagai Setiausaha Akhbar Menteri Besar Kelantan pada 9 Januari 2019.

Di samping itu beliau menulis cerpen dan novel bagi beberapa syarikat penerbitan di Malaysia seperti PTS Media Group, Telaga Biru dan Karnadya. Beliau juga berkesempatan menulis skrip dua buah drama yang diadaptasi daripada novel tulisannya sendiri iaitu "Warkah Cinta" dan "Cinta dan Wahyu". Dua drama ini disiarkan di TV AlHijrah. Beliau juga menulis skrip bagi dua telemovie iaitu "Cinta Kun Fayakun" yang disiarkan di TV AlHijrah dan "Setulus Cinta Aqilah" yang disiarkan di Astro Oasis pada 2014.

Karya

Rujukan 

Penulis novel Malaysia